NaiveNeuron/SloPal huggingface dataset:
Pčolinský, Peter, poslanec NR SR (2016-10-20):
Ďakujem. No tento zákon je schizofrenický, pretože minister tejto vlády v tejto budove povedal, citujem: „Čo si budeme navrávať, všetci sme rasisti a najradšej by sme tých Cigánov tu nemali.“ To povedal minister tejto vlády, ktorá predkladá tento návrh zákona. To len toľko k schizofrénii tohto návrhu a vlády. Milan, ty si hovoril o tej komisii proti extrémizmu, alebo čo to je. Tak ja som sa dočítal, že v tejto komisii je istá Alena Krempaská za Inštitút ľudských práv, čo je trojčlenná organizácia, ktorú si vymysleli a založili. Tu sú ľudia, ktorí chodia často do parlamentu na pozvanie pána poslanca Blahu, potom tu na chodbách a vo vestibule napádajú iných poslancov, to hovorím teraz o pánovi Matovičovi, ktorého, zase ja nie som jeho fanúšik ani nikdy nebudem, ale faktom je, že pani Krempaská, slečna Krempaská napadla poslanca Matoviča vo vestibule, pozval ju tu pán Blaha. To sú tí istí ľudia z toho Inštitútu ľudských práv, ktorí, jak si spomínate, sa tu priväzovali reťazami, rozhadzovali z tohto balkóna všelijaké predmety, hádzali sa tu po zemi, keď sa ich snažili vyviesť, týchto ste si dali do komisie proti extrémizmu. Vážení, toto sú čistí blázni a extrémisti. Ďakujem.
Faič, Vladimír, poslanec NR SR (2022-02-08):
Ďakujem za slovo, pán podpredseda. Pani poslankyňa vaše vystúpenie ma, priznám sa, veľmi potešilo, pretože sme spolu vo výbore pre verejnú správu. Potešilo ma z toho pohľadu, že ak človek, ktorý sa vyzná, chce objektívne povedať veci, tak takto to vyznie. To som veľmi rád. Zaujala ma najmä tá časť, kde ste zvýraznili verejný záujem. Áno, veď verejná správa zabezpečuje služby vo verejnom záujme pre občana. To je jej poslanie a nazdávam sa, že je to výsostne to najdôležitejšie poslanie. Čo mi trošku chýba vo vašom vystúpení alebo chýbalo, keďže sa vyznáte vo verejnej správe, trošku do toho systému sa trošku postaviť. Veď tá samospráva dostala kompetencie v rámci reformy verejnej správy nejakým vývojom. Vieme, že sa na konci minulého storočia formuloval legislatívny a organizačný proces formovania verejnej správy najmä miestnej samosprávy a miestnej štátnej správy. A vieme aj, že teda vstupom do nového storočia ako nový štát pristúpil k významnej etape reformy verejnej správy a tam je treba hľadať to miesto samosprávy a na základe toho aj prijímať všetky zákony, celú legislatívu, ktorá nie je možná, ak ho má realizovať jedna súčasť verejnej správy, a veľmi výrazným spôsobom, aby nebola od samého začiatku účastníkom tvorby každej legislatívy. Pretože potom tu máme súdnu mapu, ktorá ide jedným smerom, máme tu zdravotníctvo, ktoré ide druhým smerom a tak ďalej. Ďakujem.
Bugár, Béla, podpredseda NR SR (2016-10-19):
Nech sa páči, prezentujme a hlasujme o návrhoch zo spoločnej správy. Odporučenie gestorského výboru je za. (Hlasovanie.) Prítomných 142, za 112, proti 8, zdržalo sa 22 poslancov. Konštatujem, že tieto body zo spoločnej správy sme schválili.
M. Číž, podpredseda NR SR: (2008-11-05):
Mám pocit, že vzhľadom na to, že je 11.03 hodín, vážené kolegyne, kolegovia, prerušujem rokovanie o tomto bode programu. Ďakujem pánovi ministrovi. Spravodajskú správu prednesie spravodajca po uskutočnení bodu, ktorý je o 11.00 hodine. Ešte mi dovoľte vyhlásiť 3-minútovú prestávku, aby sme sa vedeli pripraviť na hlasovanie, aby mohli všetci poslanci pokojne zaujať miesto v laviciach. (Prestávka.) (Po prestávke.)
Kleinert, Dana, poslankyňa NR SR (2024-06-20):
Ďakujem veľmi pekne. Ja by som sa chcela veľmi výrazne ohradiť voči slovám pána Jarjabka, ktoré sú mimoriadne nevkusné a myslím si, že sa nehodia ani do úst poslanca, ani nikoho iného. A rovnako tak nekultúrne je aj to, že mi je teraz chrbtom a nevie si ani len, ani len čeliť tomu, že mu odpovedám na jeho naozaj nevkusnú a naozaj otrasnú poznámku, prepáčte mi, musím to takto povedať. Pán Jarjabek, vy ste tu desiatky rokov, takže vy by ste sa mali spýtať, čo tu zostalo po vás, čo dobré na Slovensku zostalo po vás, a to aj v súvislosti s RTVS. Takže ak sa vrátim k RTVS, toto, ak zrušíte RTVS a navolíte si, alebo zriadite vašu vlastnú politickú STVR, toto zostane po vás, to si budeme pamätať aj ako krajina, aj naše deti. Ďakujem. (Potlesk.)
Šimečka, Michal, podpredseda NR SR (2024-06-27):
Ďakujem pekne. Pán minister, ešte chcete reagovať? Dobre. V tom prípade ideme na ďalšiu otázku, ktorá sa dotýka tej istej témy, ale nie je totožná, a preto ju prečítam. Opäť je na ministra školstva, výskumu, vývoja a mládeže Tomáša Druckera, ktorého zastupuje pán minister práce Erik Tomáš. Otázka je od poslankyne Beáty Jurík a znie nasledovne: „Médiá informovali, že v obci Rakúsy pri Kežmarku vznikla pilotná rómska národnostná škola, čo napovedá, že ministerstvo školstva uvažuje aj o zriadení, respektíve transformácii ďalších základných škôl na rómske národnostné školy. Konkretizujte, o aké lokality, respektíve základné školy sa jedná?“ Pán minister.
Danko, Andrej, podpredseda NR SR (2024-02-07):
Poslanec Kišš. Nie je v sále. Poslankyňa Kosová, pripraví sa poslankyňa Bihariová.
Matovič, Igor, podpredseda vlády a minister financií SR (2021-09-24):
Ďakujem pekne. Návrh zákona, teda návrh novely zákona o cenách, ktorý predkladám, jeho cieľom je, aby sme zaviedli zaokrúhľovania cien tovarov a služieb v hospodárstve tak, aby sa minimalizovala potreba používania 1- a 2-centových mincí. Touto úpravou dôjde k zníženiu nákladov podnikateľov a verejnosti za poplatky bánk za vloženie, resp. spracovanie 1- a 2-centových mincí a, samozrejme, k zjednodušeniu vydávania mincí pri hotovostnom platobnom styku, k „odľahčeniu“ peňaženiek a aj k pozitívnemu efektu na životné prostredie znižovaním použitia obalového materiálu a v podstate takou zbytočnou manipuláciou s týmito mincami. Príjemcovia platieb aj po tom, ako sa návrhom zákona zavedie povinné zaokrúhľovanie, budú naďalej povinní prijímať pri platbách v hotovosti aj 1- a 2-centové mince. Avšak vzhľadom na to zaokrúhľovanie predpokladáme ich postupne vytratenie z obehu. Na rokovanie Národnej rady sa návrh zákona predkladá bez rozporov. A teda na záver mi dovoľte vás požiadať o podporu pre prijatie a schválenie predloženého návrhu zákona. Ďakujem pekne.
P. Hrušovský, predseda NR SR: (2004-10-21):
(Hlasovanie.) 147 prítomných, 87 za návrh, 59 proti, 1 sa zdržal. (Potlesk.) Národná rada po opätovnom prerokovaní návrh zákona schválila. Pán minister zdravotníctva požiadal o vystúpenie. (Ruch v sále.) Poprosím pánov poslancov o pokoj v rokovacej sále. Pán minister.
Sulík, Richard, predseda NR SR (2011-02-03):
Ďakujem. Pán Jahnátek, myslím si, že je to skôr tak ako vravel práve pán Žiga, že tá mzda bola zdvojnásobená jedenkrát prvým nominantom, ktorý nie je za SaS. Pre mňa je to dosť dôležité, samozrejme, že obhajujem primerane mojich kolegov a našich nominantov. Tam došlo k zdvojnásobeniu. Ďakujem za vysvetlenie, že s tým sa logicky musela aj odmena zdvojnásobiť, ale už ďalšiemu dvojnásobne nedošlo, pán Jahnátek. Čiže skúsme to nepreháňať. Ale áno, jasné. Prečo vlastne muselo dôjsť k zdvojnásobeniu, prvá otázka. A druhá otázka, pán Žiga, žiaľ, musím s vami súhlasiť, záleží to aj od nejakej korektnosti a možnože morálneho vybavenia toho človeka, či si tú odmenu nechá vyplatiť alebo nenechá. A tento si nechal. No, tak ale, veď to len potvrdzuje naše správne rozhodnutie, tam toho človeka nenechať, lebo by to mohlo skončiť s oveľa väčšími škodami, ako je takáto odmena. Každopádne som rád, že aj tu na pôde parlamentu sa takýto pomerne detailný problém slovenského hospodárstva rieši, a že sa to teda takto tematizuje. Aspoň sa to teraz už vyrieši poriadne. A uvítam, pán Žiga aj s pánom Lazarom, keď si budeme môcť v kľude sadnúť a toto prejsť a predpokladám, budete lepšie poznať z minulého obdobia tie zákulisné triky, ktoré teda teraz by sme chceli nejako eliminovať. Ďakujem pekne.
Blanár, Juraj, podpredseda NR SR (2022-10-18):
Pani kolegyňa Zemanová s faktickou poznámkou na pána Pročka.
Malatinec, Roman, poslanec NR SR (2023-12-20):
Pán predsedajúci, dajte, prosím, hlasovať o pozmeňujúcom návrhu pána poslanca Valáška.
P. Paška, predseda NR SR: (2008-11-25):
(Hlasovanie.) 134 prítomných, 55 za, 33 proti, 45 sa zdržalo, 1 nehlasoval. Návrh sme neschválili.
Blanár, Juraj, podpredseda NR SR (2023-03-28):
Posledný v rozprave vystúpi teraz pán poslanec Cmorej, nech sa páči.
Podmanický, Ján, poslanec NR SR (2015-11-11):
Ďakujem za slovo, vážený pán predseda. Dajte, prosím, najskôr hlasovať o skrátení lehoty na hlasovanie o návrhoch pána poslanca Mihála, ktoré boli podané dnes na schôdzi Národnej rady Slovenskej republiky v druhom čítaní.
A. Slafkovský, poslanec: (2002-04-03):
J. Migaš, predseda NR SR: Hlasujeme o bode 8 s odporúčaním gestorského výboru schváliť. Áno?
P. Farkas, poslanec: (2003-04-25):
Správa bola predložená na základe § 38 ods. 3 zákona Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov. Ako gestorský výbor predseda Národnej rady Slovenskej republiky určil Výbor Národnej rady Slovenskej republiky pre financie, rozpočet a menu, ktorý pripraví spoločnú správu o výsledku prerokovania uvedeného materiálu vo výboroch a návrh na uznesenie Národnej rady Slovenskej republiky. Priebeh rokovania výborov: Výbory Národnej rady Slovenskej republiky, ktorým bola správa o výsledku hospodárenia Národnej banky Slovenska za rok 2002 pridelená, ju prerokovali v súlade s rozhodnutím predsedu Národnej rady Slovenskej republiky. Schválená bez pripomienok - Výbor Národnej rady Slovenskej republiky pre financie, rozpočet a menu  uznesením č. 69 z 8. apríla 2003, Výbor Národnej rady Slovenskej republiky pre hospodárstvo, privatizáciu a podnikanie uznesením č. 84 z 8. apríla 2003 a Výbor Národnej rady Slovenskej republiky pre pôdohospodárstvo uznesením č. 32 z 8. apríla 2003. Vážené dámy poslankyne, vážení páni poslanci, chcem vás ešte informovať o tom, že súčasťou tejto spoločnej správy je aj uznesenie Národnej rady Slovenskej republiky a o tomto uznesení budeme  hlasovať po ukončení rozpravy. Ďakujem.
Laššáková, Jana, podpredsedníčka NR SR (2013-05-16):
Ďalším písomne prihláseným do rozpravy je pán poslanec Chren. Nech sa páči, máte slovo.
Krúpa, Juraj, poslanec NR SR (2022-03-24):
Ďakujem veľmi pekne, pán predseda. Na základe dohody troch poslaneckých klubov – OĽANO, SME RODINA a SaS – sťahujem návrh poslanca Národnej rady Juraja Krúpu na prijatie uznesenia NR SR k zmene smernice o uskutočňovaní zahraničných pracovných ciest poslancov NR SR a zamestnancov kancelárie (tlač 959). Ďakujem veľmi pekne.
Svoboda, Zdenko, poslanec NR SR (2024-09-11):
Ďakujem za slovo. Vážený pán predsedajúci, dovoľte, aby som ako spravodajca predniesol spoločnú správu výborov Národnej rady o výsledku prerokovania vládneho návrhu zákona o dani zo sladených nealkoholických nápojov a o zmene a doplnení niektorých zákonov, tlač 314, vo výboroch Národnej rady v druhom čítaní. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov. Národná rada uznesením č. 367 z 18. júna 2024 pridelila predmetný vládny návrh zákona, tlač 314, týmto výborom: výboru pre financie a rozpočet, ústavnoprávnemu výboru, výboru pre hospodárske záležitosti a výboru pre pôdohospodárstvo a životné prostredie. Národná rada určila zároveň Výbor Národnej rady Slovenskej republiky pre financie a rozpočet ako gestorský výbor a lehotu na prerokovanie. Poslanci Národnej rady, ktorí nie sú členmi výborov Národnej rady, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. K predmetnému vládnemu návrhu zákona zaujali výbory tieto stanoviská: Po prvé, odporúčanie pre Národnú radu návrh schváliť s pozmeňujúcimi a doplňujúcimi návrhmi: výbor pre financie a rozpočet, ústavnoprávny výbor, výbor pre hospodárske záležitosti, výbor pre pôdohospodárstvo a životné prostredie. Z uznesení výborov Národnej rady uvedených pod bodom III tejto spoločnej správy vyplývajú pozmeňujúce a doplňujúce návrhy, ktoré sú uvedené pod bodom IV tejto spoločnej správy. Gestorský výbor odporúča o návrhoch výborov, ktoré sú uvedené v spoločnej správe pod bodom IV, hlasovať takto: O bodoch spoločnej správy č. 1 až 19 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade predmetný návrh zákona schváliť s pozmeňujúcimi a doplňujúcimi návrhmi. Spoločná správa výborov o prerokovaní vládneho návrhu zákona o dani zo sladených nealkoholických nápojov a o zmene a doplnení niektorých zákonov, tlač 314a, bola schválená uznesením gestorského výboru č. 117 z 10. septembra 2024. Týmto uznesením gestorský výbor zároveň poveril spoločného spravodajcu Zdenka Svobodu, aby na schôdzi Národnej rady informoval o výsledku rokovania výborov Národnej rady a navrhol Národnej rade postup pri hlasovaní. Ďakujem, skončil som. Otvorte, prosím, rozpravu.
Grendel, Gábor, podpredseda NR SR (2022-02-15):
Jedna faktická poznámka na vaše vystúpenie. Pán poslanec Miroslav Urban, nech sa páči.
Droba, Juraj, poslanec NR SR (2010-08-10):
Mne príde smiešne, že sa považujete za obeť marketingu. Tak ako povedali moji kolegovia zo strany, najprv Daniel Krajcer, teraz Martin Poliačik, vaša politika bola štyri roky definovaná iba a iba marketingom bez akéhokoľvek obsahu. Takisto ste použili slovo „ilúzia“. Myslím, že tí, ktorí tu vytvárali ilúzie a nie realitu, bola vaša vláda. Zobrali ste si do partie dvoch veľmi zvláštnych parťákov, vytvárali ste ilúziu o tom, že ste sociálni. Neboli ste. Vytvárali ste ilúziu o tom, že nekradnete. To tiež nie je pravda. Vytvárali ste ilúziu o tom, že vám záleží na ľuďoch. Čo vám absolútne nezáležalo. Takže teraz, keď sa čudujete, že ako mohol vzniknúť zlepenec strán, ktoré si môžu byť v podstate aj odlišné v mnohých veciach, ako sa môžu spojiť liberáli s kresťanskými konzervatívcami, tak na to si musíte nájsť odpoveď hlavne sami. (Potlesk.)
V. Veteška, podpredseda NR SR: (2004-06-24):
J. Drgonec, poslanec: Budem zjavne nepopulárny, pretože chcem upozorniť aj na nedostatky tohto pozmeňujúceho návrhu. On prišiel mailom na adresu viacerých poslancov, napr. aj mne od pani Palušovej z redakcie Terču. V § 25 navrhuje hrubo neústavnú úpravu, podľa ktorej mimovládne organizácie reprezentujúce záujmy spotrebiteľov založené podľa zákona č. 83/1990 Zb. musia fungovať minimálne 1 rok a minimálny počet ich členov je 30 fyzických osôb. Ústava  nehovorí, pokiaľ ide o združovacie právo, nič o tom, koľko členov musí mať združenie a ako dlho musí existovať. Pokiaľ ide o nadväzujúci návrh, niektoré zvýhodnené združenia, to sú tie združenia, o ktorých som už hovoril, že existujú 12 rokov a neurobili nič pre ochranu spotrebiteľa, aby tieto združenia dostávali peniaze zo štátneho rozpočtu, je to krok proti ochrane spotrebiteľa. Ja som v Spojených štátoch hovoril s jedným veľkým združením, ktoré nežilo so štátnych dotácií, žilo z príjmov vysúdených v rámci ochrany spotrebiteľa. Taká možnosť by bola aj u nás, len by spotrebiteľské združenia museli vyvíjať väčšiu aktivitu, než v prospech ochrany spotrebiteľa dneska vyvíjajú.
Suja, Miroslav, poslanec NR SR (2022-03-24):
Ďakujem za slovo. Vážená pani ministerka, páni ministri, dovoľte, aby som prečítal interpeláciu na pána ministra obrany Jaroslava Naďa vo veci nakladania s nedávno zaobstaranou muníciou. Vážený pán minister, dňa 3. marca 2022 bola zverejnená zmluva medzi Ministerstvom obrany Slovenskej republiky a spoločnosťou KONŠTRUKTA – Defence, a. s. Číslo predmetnej kúpnej zmluvy je 2022/2004. Predmetom zmluvy je záväzok predávajúceho dodať kupujúcemu tovar – náboje 152 mm EOFd v počte 3 806 kusov a náboj 2,7 x 108 mm API B-32 v počte 200-tisíc kusov – v celkovej hodnote 6 266 637,60 eura vrátane DPH. Pán minister, chcel by som sa opýtať, či táto munícia ostane na Slovensku, alebo ste ju darovali, resp. plánujete darovať Ukrajine. Ďakujem.
Klus, Martin, poslanec NR SR (2018-10-23):
Pán predseda, ďakujem pekne za informácie, ja sa osobne teším, že príde pán predseda českej poslaneckej snemovne, len by som rád pripomenul ctenému plénu, že sme tento rok ešte nemali v Národnej rade poslancov Európskeho parlamentu, čiže som sa chcel opýtať, či je aj v tejto súvislosti nejaká novinka a nejaká informácia o tom, kedy ich tu môžme očakávať.
Kuffa, Štefan, poslanec NR SR (2021-02-24):
Pán predseda, ďakujem za slovo. Vážený pán predseda, dajte, prosím, hlasovať o doplnení bodu programu 24. schôdze a to, aby Národná rada sa uzniesla na tom, že ak by dnes Národná rada schválila predĺženie núdzového stavu, na čo nie sú dôvody, aby počas núdzového stavu sa neuplatňovali drakonické tresty, trestné sadzby, ktoré chudobným ľuďom ukladajú pätnásťročné tresty za ukradnutý chlieb. Tresty v čase núdzového stavu považujeme za mimoriadne kruté a nespravodlivé. Ďakujem.
Bugár, Béla, podpredseda NR SR (2018-05-15):
Prezentujme sa a hlasujme o návrhu prerokovať tento návrh zákona v treťom čítaní. (Hlasovanie.) Prítomných 143, za 108, proti 15, zdržalo sa 19 a 1 nehlasoval. Sme v treťom čítaní . Otváram rozpravu v rámci tohto čítania. Konštatujem, že do rozpravy sa nehlási nikto. Vyhlasujem ju za skončenú. Nech sa páči.
Novotný, Viliam, poslanec NR SR (2013-05-16):
Ďakujem pekne kolegom, ktorí na mňa reagovali. K Tiborovi Bastrnákovi by som povedal len toľko, že ja osobne sa v prvom čítaní zdržím. Tento zákon prináša mnoho pozitív, ale prináša aj veľké riziká a podľa mňa proti týmto rizikám, nie sú slovenské nemocnice, slovenské poisťovne, ale hlavne slovenskí pacienti dosť chránení týmto návrhom zákona. V druhom čítaní určite bude treba dávať pozmeňovacie návrhy, aby sme vylepšili tento návrh zákona, a mám problém aj s tým, aby sme sa tvárili v tejto snemovni, že keď minister zdravotníctva predloží niečo, čo má stáť budúci rok 80 mil. eur, a povie, že na to nejako tie peniaze sa nájdu v tej zdravotnej poisťovni, aby sme neprotestovali. Protestovali sme v 2011. a trápili sme Uhliarika a koaliční možno ešte viacej ako vtedajší opoziční, aby bol na cent presný, aby sme mali istotu. Napriek tomu ešte bolo treba nechať 50 mil. eur rezervy, teraz sa nemôžeme tváriť, že tých 80 mil. nejako bude. Ja sa na to naozaj budem pýtať Kažimíra, lebo viem, aké na milióny eur presné diskusie sa tu vedú, takže nie je možné s týmto len tak ľahkovážne zaobchádzať, lebo čierny Peter zostane v rukách slovenských nemocníc, a to by sme nemali len tak znovu ľahkovážne dovoliť. Čo sa týka pani poslankyne Mezenskej, takisto ďakujem za reakciu a chcem len možno jednoducho povedať, že áno, je takýto kvalifikovaný odhad, že zhruba 20 % zdrojov, ktoré idú do slovenského zdravotníctva, sú cash zdroje. Možno aj ten pozitívny návrh, ktorý prináša tento vládny návrh zákona, prispeje k tomu, aby sme to sprehľadnili, ale to, čo je hlavný problém slovenského zdravotníctva, čo odsúvame z vlády na vládu, je, že kým nezadefinujeme, čo je štandard, na ktorý majú všetci nárok z verejného zdravotného poistenia, a čo je nadštandard, za ktorý si treba doplácať, dovtedy sa budeme stále hrať s tým, že čo je oficiálna, neoficiálna... (Prerušenie vystúpenia časomerom.)
Bugár, Béla, podpredseda NR SR (2017-03-22):
Na vystúpenie pani poslankyne s faktickými poznámkami dvaja, dve. Končím možnosť sa prihlásiť s faktickými. Pani poslankyňa Remišová.
Fecko, Martin, poslanec NR SR (2021-11-05):
Ďakujem pekne. Možnože ma opravíte, pán predsedajúci, ale som jeden z predkladateľov, pretože som tiež podpísaný akože pod novelu tohto zákona. Pani kolegyňa, si zle prečítala článok XV (bod 15, pozn. red.), kde sa na konci, hovoríš, že sa uskutoční po 1. decembri, bolo tam, že sa uskutočnia, a má byť ukončí. Áno, takže neviem, či môžem to ja opraviť alebo predkladajúca, pán predsedajúci.
Dostál, Ondrej, poslanec NR SR (2024-05-02):
Pani poslankyňa Plaváková, súhlasím s tým, že je to zlomyseľný návrh zákona. A povedal to v reakcii pán poslanec Vašečka, teda že je to taká sonda do duše a uvažovania rečníčky, ale podľa mňa ten návrh zákona je tiež sonda do toho, akým spôsobom zmýšľajú, ako k veciam pristupujú predkladatelia, a tu by som teda vychádzal z Biblie, že poznáte ich po ovocí. Tam v tom predkladaní nemusí byť, nemusí byť žiadny hnev, ale ten dôsledok, to je dôležité. Dôležité je to, čo je napísané v návrhu zákona, a keď sa ten návrh zákona stane realitou, tak otázka je, pomôže to niekomu alebo ublíži to niekomu. Nepomôže to vôbec nikomu. Vôbec nikomu to nepomôže a ublíži to niektorým ľuďom. Nebudú to státisíce ľudí, nebudú to milióny ľudí, nebudú to ani desaťtisíce, zrejme to nebudú ani tisíce ľudí, ale niektorým ľuďom táto zmena zákona, ak by prešla, ublíži, ale ublíži im veľmi vážne. To nie je, že vám niekto zoberie, zoberie 20 eur na nejakej sociálnej dávke, to je, že vám naruší vašu vlastnú, vlastnú identitu. Tak ja neviem, aké boli, boli subjektívne motívy predkladateľov tohto návrhu zákona, ale viem, že ten návrh zákona, ak sa zmení na zákon, tak má potenciál ubližovať. Veľmi silne ubližovať niektorým ľuďom, a teda to ovocie je jednoznačne zlé. (Potlesk.)
Aštaryová, Zuzana, poslankyňa NR SR (2011-12-08):
Keďže v spoločnej správe neboli žiadne pozmeňujúce a doplňujúce návrhy, môžeme pristúpiť k hlasovaniu o pozmeňujúcom návrhu, ktorý podal poslanec Kollár.
Pčolinský, Peter, poslanec NR SR (2020-07-24):
Ďakujem pekne. Pán Eštok, chcem vám poďakovať za kultivovaný prejav. Po obsahovej stránke, samozrejme, nemôžem súhlasiť a poviem aj prečo. V minulosti sa odvolávali rôzni členovia vlády zo strany SMER alebo SNS, alebo MOST, odvolávali sa za kauzy typu rozkrádanie, tunelovanie a spreneverovanie majetku. To boli dosť závažné veci. Vy dnes odvolávate Igora Matoviča napríklad, ako ste spomínali, za to, že vám vyhadzujeme vaše stranícke kádre z úradov, ktoré tam bačovali dlhé roky. A čo čakáte, že ich tam necháme ďalšie dlhé roky? Ja osobne som všetkými desiatimi za, aby sme to vymenili. A vám hovorím a budem trvať na tom, aby sa v tom pokračovalo ďalej, pretože je žiaduce a nevyhnutné, aby sa tieto úrady vymenili, aby tam nastúpila generácia ľudí, ktorí nie sú poškvrnení nejakou minulosťou, aby dostali šancu mladí ľudia, a jednoducho tí, ktorí tam bačujú 10, 15, 20 rokov po tých úradoch, tak je najvyšší čas, aby sa porúčali, pretože mnohí, nie všetci, mnohí tam narobili viac škody ako úžitku. Ďakujem.
M. Číž, podpredseda NR SR: (2008-09-04):
S faktickou poznámkou na vystúpenie navrhovateľa pán poslanec Brocka, má slovo.
Danko, Andrej, podpredseda NR SR (2023-11-23):
45. Poslanec Kalivoda.
Hlina, Alojz, poslanec NR SR (2014-09-24):
Ďakujem veľmi pekne. Vidíte, nedá sa, lebo. A to povedia liberáli. No už viete, keď už aj liberál je schopný morálnych kompromisov v tejto veci, že pre nich nie je absolutórium spravodlivosti v tom, že teda povedzte, čo chcete, tak ako to môžete chcieť od smerákov?! Rozumiete, hej? Že keď liberáli sú ochotní pripustiť, že nemusí sa až tak súťažiť, keď sú to naši, viete. Prosím vás pekne, tie hradby, ale nechcem, aby to tu vyzeralo jak na bratislavskom zastupiteľstve, ja len hovorím ako princíp, hej, ako príklad. Pán Osuský povedal, že nikto o nich nevedel, nikto, a zrazu, keď teda sa niekto našiel. Ale kto vedel, viete, že kto vedel, že mesto ich chce prenajať? Ja si dovolím tvrdiť, že keď mesto povie, že má hradby, 300 metrov štvorcových, je pripravené ich prenajať za euro na desať rokov, zverejní to poctivo, tak ja verím, že sa prihlási aj niekto iný, ako ten pán, ktorý je sused, rozumiete? Ale postaviť to argumentačne, že kto vedel? A keď, že... Celé je to pomýlené. Ale principiálne, však buď ste liberáli, alebo nie ste liberáli. Buď ste spravodliví, veď to máte, sloboda a spravodlivosť, alebo jak to tam máte napísané. Jak to teda od tých biednych smerákov môžete chcieť, že oni by mali pristupovať spravodlivo, keď vy ste ochotní robiť psie kusy, rozumiete?! Tak buďte spravodliví! Nech sa páči, sú hradby, chceme ich dať za euro, chceme ich dať na desať rokov, príďte, ponúknite, príďte, ponúknite. Aj ja som poslanec, mňa zvolili, pozrite sa mi do očí, a uverím vám, alebo uverím tomu, nie bez toho, že mi napchá do vrecka neviem koľko eur, ale bez toho, aby som ja teda veril tomu projektu. A o tom to je, preboha! Už raz tam buďme! Ale to musíte vy! Jak sa pohneme ďalej, keď vy toho nie ste schopní a máte to v názve strany? Celé zlé, celé zlé.
Borec, Tomáš, minister spravodlivosti SR (2014-07-03):
Veľmi pekne ďakujem za slovo, pani predsedajúca. Vážený pán poslanec, ďakujem pekne za otázku a v nadväznosti na túto otázku mi dovoľte upriamiť vašu pozornosť na návrh zákona o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov, ktorý rieši práve problematiku vyhodnocovania oznámení o korupčnom správaní. Tento návrh zákona spracovalo a predložilo do legislatívneho procesu alebo v najbližšej dobe predloží Ministerstvo vnútra Slovenskej republiky v spolupráci s ďalšími dotknutými rezortmi vrátane nášho ministerstva. Keďže viem, že je vylosovaná otázka toho istého znenia aj pre pána ministra vnútra, tak on sa bude bližšie zaoberať, keďže to patrí do jeho kompetencie, aby túto vec oznámil plénu alebo oboznámil plénum. V tejto súvislosti tiež dávam do pozornosti aj návrh zákona o trestnej zodpovednosti právnických osôb, ktorý pripravujeme, ktorý umožní trestnoprávny postih právnických osôb aj v súvislosti s korupciou, t. j. trestnoprávny postih za trestné činy prijímania úplatku podľa § 328 až 331 Trestného zákona, ďalej podplácanie podľa § 332 až 335 Trestného zákona a nepriamej korupcie podľa § 336 Trestného zákona. Právnickej osobe bude možné v trestnom konaní uložiť adekvátny trest, ktorý počínajúc alebo počnúc teda zrušením právnickej osoby, prepadnutia majetku, peňažného trestu a podobne. Oba uvedené návrhy zákonov budú čoskoro predmetom rokovania vlády Slovenskej republiky a potom budú predloženého na rokovanie sem do Národnej rady. Podobne ako v iných rezortoch ministerstvo spravodlivosti zriadilo a prevádzkuje protikorupčnú telefonickú linku, kde občania môžu nahlasovať prípady korupčného správania sudcov a zamestnancov súdov. Ide o účinný nástroj, ktorý umožňuje prijímanie podnetov na podávanie trestných oznámení, prípadne návrhu na začatie disciplinárneho konania voči sudcom. V oblasti boja proti korupcii bude účinným nástrojom aj nový ústavný predpoklad vzniku a trvania funkcie sudcu, ktorým je sudcovská spôsobilosť, ktorá dáva záruku, že sudca bude svoju funkciu vykonávať riadne. Čiže toľko stručne k vašej otázke. Ďakujem pekne, skončil som.
Žitňanská, Jana, poslankyňa NR SR (2021-05-04):
Ďakujem veľmi pekne. Ja by som ešte skôr, ako odpoviem na vašu otázku, pán doktor, tak chcela povedať, že v zahraničí, aspoň z toho, čo som mala možnosť spoznať, tak naozaj aj nielen banky, ale aj nebankové subjekty sa podieľajú na takomto poradenstve, že zo zákona museli zriaďovať alebo teda minimálne finančne sa podieľať na poradniach, ktoré ľudí potom usmerňovali v tom, ako majú nakladať so svojimi účtami, resp. aj ako sa vymaniť z tej dlhovej pasce. Takže ja budem veľmi rada, keď do budúcnosti popri úradoch práce možno zaangažujeme aj tento sektor do tohto poradenstva. A pokiaľ ide o vašu otázku, pán poslanec, ja v tejto chvíli viem o tom, že tých poradcov tu nemáme v dostatočnom počte, pretože viem, aký je stav, aj celkovo pokiaľ ide aj možno o tých psychológov alebo aj ďalšie povolania, ktoré by mali byť v týchto poradniach. My musíme si aj nejakú časť ľudí vychovať a ja pevne dúfam, že sa to podarí, pretože naozaj je to veľmi potrebné. Ale, aby som bola úprimná, nemyslím si, že ich je dostatok a radšej teda by som išla na kvalitu ako na kvantitu. A pokiaľ ide o rozpočet, koľko to bude stáť, ja vám to neviem zodpovedať, túto otázku. To je skôr možno potom otázka na pána ministra, takže toľko. Ďakujem.
P. Hrušovský, predseda NR SR: (2004-12-10):
Vyhlasujem minútovú prestávku na vyhotovenie náhradnej hlasovacej karty. (Technická prestávka.)
Jurinová, Erika, podpredsedníčka NR SR (2015-05-22):
Ďakujem, pán predkladateľ. Dávam slovo spravodajcovi, ktorého určil navrhnutý gestorský výbor pre sociálne veci, poslancovi Pétrovi Vörösovi.
Solymos, László, poslanec NR SR (2011-02-02):
Ďakujem pekne, pán predseda. V súlade s rozhodnutím predsedu Národnej rady Slovenskej republiky zo 14. januára 2011 č. 215 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: ústavnoprávny výbor, výbor pre financie a rozpočet, výbor pre hospodárstvo, výstavbu a dopravu, výbor pre sociálne veci, výbor pre obranu a bezpečnosť, výbor pre vzdelávanie, vedu, mládež a šport a výbor pre kultúru a médiá. Za gestorský výbor navrhujem Výbor Národnej rady Slovenskej republiky pre hospodárstvo, výstavbu a dopravu. Odporúčam, aby výbory predmetný návrh zákona prerokovali v druhom čítaní vo výboroch do 16. marca 2011 a v gestorskom výbore do 18. marca 2011. Pán predsedajúci, prosím, otvorte rozpravu.
Šimečka, Michal, podpredseda NR SR (2024-01-18):
Ďakujem pekne. Pani poslankyňa Števulová. Nie je v sále. Takže pán poslanec Dubéci.
V. Veteška, podpredseda NR SR: (2003-12-03):
návrhu na vyslovenie súhlasu Národnej rady Slovenskej republiky so Zmenou článku 1 Dohovoru o zákazoch alebo obmedzeniach použitia určitých konvenčných zbraní, ktoré môžu byť považované za nadmerne zraňujúce alebo majúce nerozlišujúce účinky . Návrh vlády ste dostali ako tlač č. 436, spoločnú správu výborov máte ako tlač č. 436a. Návrh vlády odôvodní minister zahraničných vecí Slovenskej republiky pán Eduard Kukan. Prosím, pán minister, ujmite sa slova.
Grendel, Gábor, podpredseda NR SR (2021-02-26):
(Zaznievanie gongu.) Vážené panie poslankyne, vážení páni poslanci, budeme pokračovať v prerušenej schôdzi. Pristúpime k hlasovaniu o prerokovaných bodoch programu. Prosím pána spoločného spravodajcu z ústavnoprávneho výboru, pána poslanca Ondreja Dostála, aby uvádzal hlasovanie o návrhu na vyslovenie súhlasu Národnej rady s opakovaným predĺžením núdzového stavu, tlač 430. (Hlasovanie o návrhu vlády Slovenskej republiky na vyslovenie súhlasu Národnej rady Slovenskej republiky s opakovaným predĺžením núdzového stavu vyhláseného z dôvodu ohrozenia života a zdravia osôb v príčinnej súvislosti so vznikom pandémie , tlač 430.)
Paška, Pavol, predseda NR SR (2012-08-06):
Pán poslanec, vy ste majster demagóg, ako trváte vždy na zákone. Skúste formulovať návrhy, ktoré sú odôvodniteľné. Tak ako nemôžete vyzvať, Národná rada, dokonca ani uznesenia Národnej rady nie sú záväzné pre vládu. Budeme ale hlasovať, samozrejme, o vašom návrhu.
Gaborčáková, Soňa, poslankyňa NR SR (2019-04-02):
... aspoň, aspoň zatiaľ sa to nejaví tak, aby to nejako novú filozofiu alebo taký nový moment vnášalo do tej motivácie tých pedagógov pracovať na ďalšom vzdelávaní. Poslednú časť, ktorú by som chcela spomenúť, je to, že sme hovorili o tom, že teda pedagogické fakulty doposiaľ nedostatočne vzdelávali našich pedagógov, alebo teda tie výsledky neboli až také markateľné, ako sme možno čakali a preto ste ako zaviedli aj nový spôsob alebo zaviedli nový spôsob ďalšieho vzdelávania. Avšak my sme zabudli na jeden moment a z môjho pohľadu, lebo teda zase to súvisí aj s trhom práce, je podľa môjho názoru to, čo sa nám dialo v odbornom školstve, to sa nám deje aj na vysokých školách. Máme veľa odborov, možno potom ide o degradovanie tých odborov a potom z tých odborov sa produkujú ľudia, ktorí nie sú možno tak zdatní potom v tej praxi a naozaj my si to vyhodnotíme tak, že pedagogické fakulty doteraz, keď vzdelávali tých našich pedagógov, tak neboli dostatočné. Ale podľa mňa problém je v tom systéme. Ak my by sme ozdravili to vysoké školstvo, tak nemuseli by sme hovoriť o tom, že ideme meniť cez metodické centrá vzdelávanie pedagógov, lebo v podstate, ak my si nepomenujeme, kto má byť pedagóg nového milénia, kde chceme a čo chceme, aby naše deti vedeli, tak môžme my metodicky meniť, z vysokých škôl to dávať na metodické centrá, my tú podstatu opäť nevychytíme. Čiže ak naozaj si pomenujeme, koho chceme mať v ďalšom miléniu ako pedagóga a čo majú deti vedieť, tak zistíme, či sme nastavili vzdelávanie pedagógov správne. Ďakujem za pozornosť.
Majorová Garstková, Jana, poslankyňa NR SR (2023-06-15):
Vážený pán predsedajúci, v rozprave vystúpil jeden poslanec. Pán predsedajúci, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Blaha, Ľuboš, podpredseda NR SR (2024-01-24):
Pán poslanec Jozef Pročko
P. Farkas, poslanec: (2001-12-04):
J. Migaš, predseda NR SR: Pán poslanec Drobný, nech sa páči.
Remišová, Veronika, poslankyňa NR SR (2020-01-21):
Čo je hlavná náplň NBS a zároveň je potrebné overiť medializované informácie o prepojeniach na Antonína Vadalu. Až do overenia týchto informácií by rokovanie o tomto bode malo byť pozastavené. Ďakujem.
Bugár, Béla, podpredseda NR SR (2018-05-23):
Pani poslankyňa Gaborčáková.
Čepček, Martin, poslanec NR SR (2022-06-24):
Ďakujem pekne. Pán poslanec, ďakujem za tvoje vystúpenie, ale treba si uvedomiť aj jednu vec. Jožko, vlastní koaliční poslanci majú výhrady k ministerstvu životného prostredia a k tomu, aké veci tam vznikajú a čo všetko sa tam deje. Sám si povedal, že medvede sú premnožené, a si to v podstate priznal, že teda sa s tým doteraz nerobilo nič. Táto schôdza, ako dobre vieš, má byť ako upozornenie pánovi ministrovi, aby sa problémy pohli vpred, aby sa riešili, a sám dobre vieš, že pán minister odvolaný nebude, lebo opoziční poslanci nemajú dostatok hlasov. Ale tie problémy, ktoré sa na ministerstve životného prostredia hromadia, či sú to medvede, alebo sú to iné veci, ja som sám riešil kúpalisko Podhájska a viem, že celý ten problém trval viac ako rok, takmer dva roky. Takže táto schôdza nie je, aby pán minister bol odvolaný, lebo on nebude odvolaný, ale je ako upozornenie, aby sa veci konečne pohli vpred.
Fecko, Martin, poslanec NR SR (2011-10-18):
Ďakujem. Pán predseda, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre pôdohospodárstvo a životné prostredie a Výboru Národnej rady Slovenskej republiky pre verejnú správu a regionálny rozvoj. Ďalej, aby za gestorský výbor určila hlasovaním Výbor Národnej rady Slovenskej republiky pre pôdohospodárstvo a životné prostredie s tým, že určené výbory vládny návrh zákona prerokujú do tridsať dní a v gestorskom výbore do tridsaťdva dní od prerokovania návrhu zákona v Národnej rade Slovenskej republiky v prvom čítaní.
Mazurek, Milan, poslanec NR SR (2021-05-06):
Vážený pán predsedajúci, pani kolegyne poslankyne, poslanci, v súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uvedený pod tlačou 493. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 500 zo 7. apríla 2021 navrhujem, aby zákon prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 11. júna 2021 a v gestorskom výbore do 14. júna 2021. Prosím, pán predsedajúci, otvorte všeobecnú rozpravu.
Pellegrini, Peter, predseda NR SR (2014-11-26):
Prezentujme sa a hlasujme o postúpení zákona do druhého čítania. (Hlasovanie.) 135 prítomných, za hlasovalo 103 poslancov, zdržali sa 32. Konštatujem, že tento návrh sme schválili. Ďalej pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Pán spravodajca, predneste návrh.
Zelník, Štefan, poslanec NR SR (2019-11-28):
Odhlasovali sme pozmeňujúci návrh pani poslankyni Antošovej. Vážený pán predsedajúci, navrhujem postúpenie prerokovania návrhu zákona do tretieho čítania ihneď.
Pčolinský, Peter, podpredseda NR SR (2023-03-16):
Doplňujúcu otázku máte, pán poslanec? Nie. Ešte máme minútu. Čiže stihneme ešte jednu otázku pána poslanca Martina Čepčeka, otázka číslo desať. „Vážený pán premiér, ste toho názoru, že podľa Ústavy Slovenskej republiky má odvolaná vláda kompetenciu rozhodnúť o poskytnutí stíhačiek MIG 29 Ukrajine?“
Simon, Zsolt, poslanec NR SR (2019-06-18):
Ďakujem pekne, vážený pán predseda. Vážený pán minister, dovoľte, aby som vám pogratuloval vo funkcii a aj v snahe prísť s riešením, ktoré pomáha podnikateľskému prostrediu a občanom ako takým, vysporiadať sa s tým, čo od nich štát chce. Preto vystupujem teraz, aby som vám vytvoril ten priestor, aby ste mohli v tomto vašom návrhu ešte upraviť ďalšie veci, ktoré tam nie sú upravené, a súhlasím s tým, čo povedal Ondrej Dostál, i keď tento materiál ide v zrýchlenom konaní, nikto nás nenúti alebo nie je taká nutná potreba, aby to bolo schválené dnes večer alebo zajtra večer, to znamená, že môže to počkať aj do budúceho týždňa a je ten priestor. Ak to chcem, preto vás chcem upozorniť na jeden fakt, na ktorý ten zákon vôbec nepočítal, a začína byť s tým obrovský problém. Aktuálne znenie zákona neuvažuje o tom, že medzi výrobcom, dovozcom alebo distribútorom, ktorému bolo vydané rozhodnutie o certifikácii riešenia, a podnikateľom je ešte jeden, je ešte jeden ďalší článok a tým sú dodávatelia účtovného a skladového systému. A práve dodávateľ účtovného a skladového systému nie je držiteľom rozhodnutia o certifikácii, musí účtovný systém s certifikovaným riešením naučiť komunikovať a to on teraz nedokáže. Mnohí podnikatelia sa pýtajú svojich účtovných firiem a dodávateľov softvéru ako takého, akú eKasu si vybrať, aby to bolo kompatibilné s účtovníctvom. A keďže ministerstvo vybralo svojich dodávateľov tak, ako si ho vybralo, s veľkým otáznikom, pretože sú tam, tí, ktorí dlhodobo pôsobia na trhu, tí tam nie sú. Sú tam noví, jednoducho v praxi ten systém nevie byť funkčný. Oni to musia naučiť. Práve preto vás na to upozorňujem, že v podstate je treba oddialiť zavedenie eKasy aj z tohto dôvodu na dlhšie obdobie, pretože mnohí majú skladové hospodárstvo, kde predáte tovar cez eKasu a automaticky sa im objavilo v účtovníctve. Na toto vôbec ministerstvo a Finančná správa ako úplne pozabudla, to znamená, že tá certifikácia, ktorá bola vydaná a jednoducho tie firmy na to nie sú pripravené technicky. A aj keby bolo to samotné zariadenie, bude to kompaktné s účtovníctvom a na konci dňa Finančná správa zdedí väčší problém, než ten problém dnes reálne tam je. A preto vás na to upozorňujem v dostatočnom predstihu teraz, keď sa to ide riešiť, že toto doniesol život a je treba sa s tým vysporiadať, lebo tieto firmy musia naučiť svoj softvér komunikovať s eKasou, ktorá tú registráciu má. Takže snáď toľko z mojej strany, a preto som vystúpil v prvom čítaní, aby ste mali na to dostatočný priestor, aby ste to riešili a hľadali to riešenie. A je treba úprimne povedať, že aj keď nepristúpite na jeho akceptovanie alebo zavedenie, tak musíte si byť vedomý toho, že aj tí, ktorí si objednali tie eKasy, môžu mať problém z hľadiska účtovníctva, a za to nebudú môcť podnikatelia alebo dodávateľ softvéru, ale za to bude môcť vláda a ministerstvo financií, ktorá prijímala nezmyselné a nepremyslené zákony. Ďakujem.
Stančík, Andrej, poslanec NR SR (2021-03-30):
Ďakujem za slovo. Ďakujem za reakcie s tými migrantami, ste mi tú loptičku vrátili späť. Samozrejme, myslím si, že najlepšie je tu, je túto tému riešiť predtým, než sa to stane krízou, ako sme videli pred pár rokmi, tak to najhoršie, čo sa môže stať, je, keď sa táto kríza stane, a my sme na ňu absolútne nepripravení. Takže aj preto treba robiť kroky. Nie len ako my, ale riešiť to hlavne v krajinách pôvodu, ale nechcel som ísť úplne teraz do témy migrácie. Pán Suja, vy ste hovorili o lítiových batériách, ktoré, samozrejme, sú problém, ale momentálne napríklad firma Tesla investuje miliardy dolárov do vývinu aj alternatívnych batérií. Tie batérie sú oveľa efektívnejšie, ako boli pred niekoľkými rokmi, takže ten vývoj ide dopredu. Ja sa naozaj nebojím, že veľká firma ako Volkswagen neráta s tým, že by boli, že by bol problém s lítiovými batériami, takže v tomto som trošku optimista. A aby som teraz aj pána Kazdu, trochu si uňho zlepšil renomé, tak verím v silu voľného trhu a verím, že prídu riešenia. Ja som, ja som reagoval na tie vaše podpisy, čo ste hovorili, že vy ste nepriniesli žiadny konkrétny dôkaz, že koľko tých podpisov bolo vymyslených. Ja si naozaj nemyslím, že v, v ráde tisícok by tu niekto teraz celé dni sedel na počítačoch a pridával falošné podpisy na online petíciu. Ale ako hovorím, ak tie dôkazy ukážete, tak môj názor zmením a to je podľa mňa veľmi férový prístup. Každopádne ďakujem tak aspoň za podporu a verím, že teda aj vy podporíte toto uznesenie. Ďakujem veľmi pekne.
Ďuriš Nicholsonová, Lucia, podpredsedníčka NR SR (2019-02-01):
Dobre. Na budúci týždeň k tomu budeme rokovať. Dve technické záležitosti. Jedna k vášmu prejavu, pán poslanec Matovič, to je len naozaj technická. Ja som hendikepovaná, keď predsedám, nemôžem ísť do faktickej poznámky. Ale prvá bola SaS v roku 2010 s povinnou predškolskou výchovou pre rómske deti. V roku, pod Radičovej vládou sa to dostalo z nášho pera do programového vyhlásenia vlády a prvá som bola ja, čo som to predkladala na pôde parlamentu, a to opakovane. Pán Polák v tom čase patril ku kritikom toho, že je to povinné. Chcel to robiť motivačne. Takže to je naozaj len technické usmernenie. Ale my to podporíme, samozrejme. Druhá vec, ktorú vám chcem povedať, pripomínam, že rokovanie 40. schôdze Národnej rady bude v utorok 5. februára 2019 pokračovať o 9.00 hod. bodmi 29 až 32. To sú tie body, čo sme si odsúhlasili, minister hospodárstva a minister dopravy a výstavby. Ďakujem pekne a všetkým vám želám pekný víkend.
Galko, Ľubomír, poslanec NR SR (2023-10-25):
Sľubujem. (Potlesk.)
Jurinová, Erika, podpredsedníčka NR SR (2014-10-16):
Ďakujem, pán minister. Nech sa páči, doplňujúcu otázku podá pán poslanec Simon, nech sa páči.
Laurenčík, Milan, podpredseda NR SR (2021-05-03):
Pán poslanec Eduard Kočiš má faktickú poznámku, nech sa páči.
Halgašová, Jarmila, poslankyňa NR SR (2020-04-29):
Ďakujem za slovo. Ďakujem pánovi ministrovi za jeho slová. Programové vyhlásenie vlády pre pôdohospodárstvo, bolo teda pripravované v spolupráci s koaličnými partnermi a nebolo to jednoduché nájsť konsenzus. A som rada, že vlastne do programového vyhlásenia vlády sa dostali všetky podstatné body, že sa dostalo aj náležitej pozornosti potravinárskemu priemyslu, pretože 30 rokov bolo toto odvetvie vyslovene podceňované. A ja si totižto, máme rozvinutý automobilový priemysel, produkujeme najviac áut na jedného obyvateľa a neviem, či je dobré, aby teda ekonomika stála len na jednom pilieri, to je jeden uhol pohľadu. Druhý uhol pohľadu je, že teda z tých aut sa naozaj nenajeme. Každým rokom sa dováža viac potravín a viacej vyvážame poľnohospodárskych surovín. Možno si poviete, no a čo. Dnes sa, tento rok sa tento deficit, záporne obchodné saldo bude pohybovať až na úrovni mínus 1,8 miliardy eur. No, problém je v tom, že vlastne Slovensko vyváža každý rok viac poľnohospodárskych surovín a vlastne my poskytujeme v zahraničí nástroj na, teda prostriedok pre pracovné sily, teda poskytujeme niečo, čo vlastne my vieme doma spracovať našimi ľuďmi, dať pridanú hodnotu a predávať vlastne naše slovenské potraviny. Pretože asi málokto si uvedomuje, že jedno pracovné miesto v potravinárstve vytvára osem ďalších pracovných miest. Pridávame hodnotu k týmto poľnohospodárskym surovinám, samozrejme, tým pádom je to vyššia cena. Diverzifikuje sa priemysel, poskytujeme prácu v regiónoch, poskytujeme prá... (Prerušenie vystúpenia časomerom.)
Glváč, Martin, podpredseda NR SR (2016-05-17):
Ďalšia do rozpravy je pripravená pani poslankyňa Dubačová, nech sa páči. (Reakcia z pléna.)
Galko, Ľubomír, poslanec NR SR (2012-12-17):
Ďakujem pekne. No, pán Záhumenský, ja som myslel normálne, že tam skolabujete pritom, ako ste sa rozhorčili. Mňa to vôbec nezaujíma! Mňa vôbec nezaujíma, čo bolo pred dvomi a tromi a štyrmi a ja neviem pred koľkými rokmi, ja som na ministerstve pôdohospodárstva nebol, ja budem hodnotiť vaše kroky. A faktom je to, že pán minister Jahnátek už niekoľko mesiacov zlyháva. Jednoducho aj z tejto správy je vidno, že, vy ste správne, alebo tuto pán Matovič to povedal, že niečo je na trestné oznámenie. Áno, to je práve o tých prioritách, že pán minister Jahnátek namiesto toho, aby prvé dva mesiace makal ako šrot on aj s jeho ministerskými úradníkmi na to, aby možno zachránil to, čo sa zanedbalo a to, čo sa zdržalo, tak on nafmiesto toho dával trestné oznámenia na ministra Simona alebo na neznámeho páchateľa, na nejakú spackanú potravinovú pomoc za roky 2011 a tak ďalej, a tak ďalej. Venoval sa absolútne nepodstatným a nevyužiteľným veciam a jednoducho mu ušiel vlak. Bohužiaľ, budete sa s tým musieť zmieriť a to, že vy nejakým spôsobom začnete, ako vy smeráci začnete nejakým spôsobom osobne útočiť, mňa vždy utvrdí len v tom, že som dobre argumentoval, že som trafil do živého. Hej? Pretože v opačnom, lebo vy máte taký manuál, vy takýmto spôsobom postupujete. To znamená, že aj tu jednoducho tie termíny nepustia, ktoré som povedal. A čo sa týka pána Matoviča, áno, ja som to na začiatku povedal, ja jednoducho som nehodnotil rok 2011, lebo to nech si tu aj, ani ten začiatok toho roka 2012, lebo to nech si tu vydiskutuje exminister Simon s ministrom Jahnátkom. Pretože, ja si myslím, že nie je dôvod na to, aby teraz sme stále sa pozerali len smerom dozadu. Ale my nebudeme, sme vyradení z programu potravinovej pomoci na rok 2013, a to je, to ja pokladám za fatálne zlyhanie a je to zlyhanie ministra Jahnátka, ministra za stranu SMER. Ďakujem pekne.
Majerský, Milan, poslanec NR SR (2023-12-20):
Ďakujem veľmi pekne, Braňo. Tak po dlhšom čase sme mali možnosť počuť aj rozumný, aj duchovný príhovor. Možno v tom predvianočnom čase naozaj prospel. Ďakujem pekne, Braňo, že držal si sa témy konečne, nestál si tam štyri, päť či šesť hodín a práve za to ďakujem. Ale jedna myšlienka – silný štát. Práve naopak, menej štátu a viac ľuďom a doslova a do písmena. Ak bude v každej jednej oblasti života menej štátu a viac tej človečiny a ľudskosti a budeme dokázať, budeme vedieť dokázať preniesť kompetencie aj financie nižšie, na nižšiu úroveň, určite sa to vylepší. Pozrime sa všade dookola. Okolité krajiny prenášajú aj financie, aj kompetencie na nižšie úrovne v rámci, na nižšiu úroveň. V rámci princípu subsidiarity je uplatnená práve táto forma decentralizácie a posunu aj peňazí, aj kompetencií. Rakúsko, dokonca už v Čechách na túto formu idú, Poliaci sa naučili od Nemcov, ako sa to dá robiť. Urobme to aj na Slovensku. Na nižšiu úroveň aj peniaze, aj zákonné rozhodovacie kompetencie. Garantujem vám, že čím viac budú tieto formy právomocí na nižšej úrovni, tým budú adresnejšie a o tom je aj sila regiónov, sila miest, sila obcí. Keď dokážu vo Švajčiarsku rozhodovať na kantónoch a nie na centrálnej vláde, prečo by sme to nemohli vedieť urobiť aj u nás. A týka sa to štátnych peňazí a v našom prípade aj eurofondových. Ďakujem.
Hudecová, Eva, poslankyňa NR SR (2021-09-17):
Vážené pani poslankyne, vážení páni poslanci, dovoľte mi z poverenia gestorského výboru pre ľudské práva a národnostné menšiny predložiť informáciu o prerokovaní predmetného návrhu na prijatie uznesenia Národnej rady. Predseda Národnej rady svojím rozhodnutím č. 652 pridelil návrh na prijatie uznesenia Národnej rady výboru pre ľudské práva a národnostné menšiny ako gestorskému výboru. Výbor návrh prerokoval na svojej 30. schôdzi 16. septembra. Svojím uznesením č. 66 vyjadril s návrhom súhlas a odporúčal Národnej rade schváliť uznesenie, ktorým sa vyjadruje podpora všetkým menšinám a komunitám žijúcim na Slovensku. K textu uznesenia neboli predložené pozmeňujúce návrhy. Pán predsedajúci, prosím, otvorte rozpravu.
Laššáková, Jana, podpredsedníčka NR SR (2012-12-13):
Pán poslanec Mikloško, nech sa páči, písomne prihlásený do rozpravy, máte slovo.
Gašpar, Tibor, podpredseda NR SR (2024-10-23):
Poprosím, zastavte čas pani poslankyni.
Hrušovský, Pavol, podpredseda NR SR (2010-12-14):
Áno. (Smiech v sále.)
Paška, Pavol, predseda NR SR (2012-10-24):
Pán poslanec Brocka, vaša reakcia.